Inger Lise Rypdal

Inger Lise Rypdal (født Andersen; 1949) er en norsk artist. Hun har en lang karriere innen flere genrer, som vokalist, skuespiller og forfatter.

Hun har vært med i Melodi Grand Prix med hele 13 låter. Hun var den dominerende kvinnelige artisten i norsk populærmusikk i 1970-årene og hun har fortsatt som Norges popdiva.

Inger Lise Rypdal er blitt portrettert på frimerke, innlemmet i Rockheim Hall of Fame og hun har fått Kongens fortjenstmedalje.

 Biografi 
Inger Lise Andersen vokste opp med mye musikk i hjemmet og en far som spilte trekkspill. Hun er søsteren til Maj Britt Andersen. Hun har nevnt Aretha Franklin som sin største musikalske inspirasjon.

Inger Lise Andersen giftet seg i 1969 med den kjente komponist og musiker Terje Rypdal (1947–) og tok navnet Inger Lise Rypdal. Sammen fikk de sønnene Daniel i 1970 og Marius i 1977. Ekteskapet ble oppløst i 1985.

 Karriere 
Andersen debuterte som vokalist med gruppa Wentzel og singelen «Get Closer» / «Baby Baby» i 1968. Samme år hadde hun gjennombrudd som popartist med Terje Mosnes' norske versjoner av sangene «Romeo og Julie» og «Harper Valley PTA» (= Fru Johnsen), og «Si hva du tenker, min kjære» ble utgitt i 1969, det er en norsk versjon av «Where Do You Go To (My Lovely)?» av Peter Sarstedt. Hun har også gitt ut svenske versjoner av sangene sine som var meget populære i Sverige. For eksempel «Romeo och Julia» som lå på Kvällstoppen i 12 uker og ble også nummer en på Svensktoppen. Første gang hun var med i Melodi Grand Prix var i 1969 med «Eventyr» skrevet av Ivar Børsum.

Sammen med Gro Anita Schønn, Stein Ingebrigtsen og til dels Dag Spantell utgjorde hun Treff, som ga ut 21 populære album med coverlåter mellom 1971 og 1978. 6 av dem ble også utgitt på svensk. På disse albumene hadde hun mange slagere som Jeg fant min frihet (1972) som lå 10 uker inne på VG-lista. Hun spilte også inn en singel sammen med sin mann Terje Rypdal, «Tried To Make You Happy» / «Tough Enough» og sang bakgrunnsvokal på flere artisters album som Popol Ace Stolen From Time.

«I mitt liv» ble gitt ut som singel i 1973. Det var Inger Lise Rypdal sin norske versjon av «Eres Tú», det spanske bidrag til Eurovision Song Contest 1973. Den lå sju uker på VG-lista og var også med på hennes neste soloalbum Fra 4 til 70. Her var også flere andre av hennes mest populære låter som «Sangen han sang var min egen» («Killing Me Softly with His Song») og Benny Borgs «En spennende dag for Josefine» som lå 22 uker på listen med førsteplass som beste plassering. Albumet lå 23 uker på VG-lista i 1974 med andreplass som beste plassering.

Rypdal vant Spellemannprisen i 1973 som årets kvinnelige pop-artist. I 1974 utkom albumet Den stille gaten som lå ti uker på VG-lista, med 14.-plass som beste plassering. Hun begynte også sin karriere som skuespiller i Kjæm du i kvæld på Det Norske Teatret og Einar Schankes Gledeshus på Chat Noir. Hun spilte også sin første større rolle på film i 1974 med Oskar Braatens Ungen, hvor hun spilte Alvilde, en av fabrikkjentene. Hennes femte album kom i 1975, Feeling, det lå fem uker på VG-lista i 1976 med 16.-plass som beste plassering og enda et album kom i 1977, Tider kommer – Tider går.

På 1970-tallet var hun med i Melodi Grand Prix fem ganger med «Lillebror» skrevet av Ivar Børsum i 1972, med «Å for et spill» av Arne Bendiksen (den vant men Bendik Singers framførte den i Eurovision Song Contest) i 1973, med «Yo-Yo» av Ivar Børsum og Paul Cappelen som hun sang sammen med Stein Ingebrigtsen, med «Voodoo» av Terje Rypdal i 1976 og med «Så lenge du er hos meg» av Torbjørn Daleng og Gunnar Jørstad i 1979. Den som fikk mest oppmerksomhet da og i ettertiden er «Voodoo» hvor hun sang sammen med Jahn Teigen som hadde tatt på seg et skjelett-kostyme.

I 1980 kom et engelskspråklig album, Sign Language, hvor musikken ble innspilt i Pye Studios i London og vokalen ble lagt på i Talent Studio i Oslo. Albumet Kontakt kom i 1982, denne gang med norske tekster før hun i 1983 igjen sang på engelsk på albumet Just For You. I 1984 ble hun med i den 11 medlemmer store soulgruppa Chipahua sammen med søsteren Maj Britt Andersen og ytterligere to vokalister, Sidsel Endresen og Freddy Dahl; også hennes svoger Geir Holmsen var med som bassist. Hun fortsatte også i show og teater og var blant annet med på Little Shop of Horrors på ABC-teatret i 1984 med Øivind Blunck og Harald Heide-Steen og Ælle menneskja mine på Det Norske Teatret.

Forente Artister var en samling norske artister hvor også Rypdal var med. De var kommet sammen for å spille inn låten «Sammen for livet» til inntekt for de sultrammede i Afrika. På albumet var også «Get It Right» med Chipahua. Hun ga også ut et album på svensk i Norge og Sverige,Till min kära, hvor hun stort sett sang låter av Björn Afzelius. Sammen med den engelsk-norske gitaristen Lakki Patey ga hun i 1988 ut albumet Romanse.

På 1980-tallet var hun med i Melodi Grand Prix fem ganger, med «Svart fortid» skrevet av Ketil Bjørnstad i 1980, med «Tankar» av Terje Rypdal, hvor hun var med på å skrive teksten, i 1981, «Lady Di» av Nissa Nyberget og Lars Mjøen i 1982, «Elegi» av Jon Eberson og Sidsel Endresen fremførte hun sammen med Freddy Dahl i 1983 og «Vindar» av Terje Rypdal og Sidsel Endresen i 1984. Beste plassering fikk hun i 1982 med en andreplass etter «Adieu» med Anita Skorgan og Jahn Teigen.

På 1990-tallet var det mest teater og show hun jobbet med. Hun var med på Sommer i Tyrol på Chateau Neuf i 1992, og hun fikk stor suksess med `La Mome Piaf` hvor hun opptrådde som Edith Piaf. Piaf-forestillingen inneholdt alle de kjente sangene som ble knyttet sammen med små noveller fra hennes liv. Den ble spilt på Chateau Neuf og Riksteatret i perioden 1992 til 1994. Etter dette fulgte musikalen Cabaret på Christiania Theater som ble spiltfra 1994 til 1998.

Neste album, Inger Lise, ble utgitt i 2001 og inneholdt låter på norsk. Rypdals versjon av «En Rose Er Utsprunget» finnes på albumet og her medvirker folkemusikeren Jorun Marie Rypdal Kvernberg, som Inger Lise Rypdal er tante til, på fele og Marius Rypdal spiller perkusjon på albumet. Også på det neste albumet Ansikter fra 2007 spiller sønnen Marius perkusjon og programmerer. Hun sang også bakgrunnsvokal på en singel «The Love» som sønnen ga ut sammen med DJ Løv.

Tilbake på senen på Christiana Theater spilte hun Tango for to sammen med Viggo Sandvik, det var et Alf Prøysen-show som gikk i 2008–2009. Et Prøysen-album Prøysen og øss ga Rypdal og Sandvik ut i 2014.

I 2015 deltok hun i Sesong 4 av Hver gang vi møtes sammen med OnklP, Jonas Fjeld, Bjarne Brøndbo, Lene Nystrøm, Thom Hell og Silje Nergaard. Hun fremførte DDEs låt «Det umulige e mulig», Aquas «Back to the 80s», Jonas Fjelds «Drammen i regn», OnkelPs «Glir forbi» og Tom Hells «Over You». På hennes dag fremførte Jonas Fjeld «Romeo & Julie», Lene Nystrøm «I Found My Freedom», Silje Nergaard «Regn», OnklP «Fru Johnsen», Bjarne Brøndbo «I mitt liv» og Thom Hell «En spennende dag for Josefine». I TV-programmet «Desembertoner» fra Oslo Domkirke på TV2 fremførte OnklP (30) og Inger Lise Rypdal (65) The Pogues' kjente «Fairytale Of New York».

I etterkant av Hver gang vi møtes dro hun ut på turneen Fra Toten til nå fra september 2015 til mars 2016.

ABBA-showet Vi elsker ABBA: Thank you for the Music hvor også Rita Eriksen, Jannike Kruse, Espen Grjotheim, Tommy Fredvang og Knut Marius Djupvik var med ble populært i 2016–2018. Inger Lise Rypdal har i en rekke år reist på juleturneer sammen med en rekke forskjellige artister, i 2023 var det sammen med Christian Ingebrigtsen, Maria Arredondo, Torstein Sødal og Gaute Ormåsen.

Rypdal deltok høsten 2020 i NRK-satsningen Maskorama som karakteren Enhjørningen.

 Oppmerksomhet 
Inger Lise Rypdal ble portrettert på frimerke 16. september 2011 da Posten utga en serie med fire frimerker med tema «Norsk populærmusikk III – Kvinnelige artister».

Hun ble innlemmet i Rockheim Hall of Fame i 2015 og hun fikk Kongens fortjenstmedalje i 2020.

 Scene 
 Kjæm du i kvæld (1974) Det Norske Teater
 Einar Schankes Gledeshus (1974) Chat Noir
 Kviskring i vind (1976) Riksteateret
 Star Explosion (1978), turne med Stein Ingebrigtsen, Gro Anita Schønn, Dag Spantell og Septimus
 Sommerturne med Jørn Flugs orkester (1979 og 1980)
 Turne med stoff fra albumet Just For You (1983)
 Little Shop of Horrors (1984) på ABC-teatret med Øivind Blunck og Harald Heide-Steen
 Ælle menneskja mine (1989), på Det Norske Teater
 Turne med Stein Ingebrigtsen (1989)
 Karl Eugen Olsen i Vika (1989) som Lina Olsen  på  Aker Brygge
 Sommer i Tyrol (1992) på Chateau Neuf
 Piaf  i teateroppsetningene i 1992–1994 på Chateau Neuf og Riksteatret
 Cabaret (1994–1998), på Christiania Teater
 Which Witch (1994), Anna Regina i den norske oppsetningen på Holmenkollen.
 Jacques Brel er her i kveld og bur bra i Paris med Øystein Wiik på Victoria Teater
 Absolute Musicals (1996)  med Øystein Wiik over hele Norge. 
 En kveld med Inger Lise (1997), Sommershow i Sandefjord.
 Vi flipper ut (2005) Sommershow i Stavern
 Kvinnen ved Brønnen (2006–), kirkekonsert med Kor-90.
 Fruen på Losby, Utespill på Losby gods
 Ansikter-turne (2008) Turne basert på platen Ansikter 
 Det ingen må vite (2008), som Silje på Agder Teater i Kristiansand
 Tango for to (2008–2009), Alf Prøysen-show med Viggo Sandvik på Christiana Teater.
 Inger Lise elsker 70-tallet (2010–2011), Show på Edderkoppen teater.
 Fra Toten til nå (2015–2016), turnè
 Vi elsker ABBA: Thank you for the Music (2016–2018), turnè med Rita Eriksen, Jannike Kruse, Espen Grjotheim, Tommy Fredvang og Knut Marius Djupvik.

 Film 
 Himmel og helvete (1969)
 Ungen (1974)
 Einar Schankes gledeshus (1975)
 Kjære Maren (1976)
 En vandring i solen (1978) Sverige. Med Gösta Ekman
 Lucie (1979) Fabel (1980) Feldmann saken (også kjent som:  Over grensen) (1987)
 Enkel resa (1988) Sverige. Med Sven Wollter
 De 7 dødssyndene (2000)
 Likegyldighet (2000) Kortfilm

 TV 
 Det store kuppet (1984) på NRK med Henki Kolstad
 Bare når jeg ler, gjesterolle som Hassels eks-kjæreste i Episode 4 (1996)
 Venner og fiender (1998–1999) Serie på TVNorge, 170 episoder som Marianne Fossum, mor til Mille og Stine, ekskonen til Frank.
 Hos Martin, gjesterolle som Cassandra d'Alba i episoden «Hjemme hos» (2004)

 TV-program med Björn Afzelius og hans sanger fra Cirkus i Stockholm  (1981)
 Møte med det ukjente på TV3, som programleder.
 Fangene på fortet (1997), som seg selv
 Den store klassefesten (2001), som seg selv
 Gylne tider (2004), som seg selv
 Hver gang vi møtes (2015), som seg selv
 Maskorama (2020), som Enhjørningen

 Bøker 
 Til Swingin' London med Inger Lise Rypdal (1987) Gyldendal Norsk Forlag. ISBN 82-05-17362-1
  Barnetro (2002) Hermon forlag. ISBN 82-7341-920-7
 Inger Lises hemmeligheter (2012) Kagge.

 Band 
 Wentzel 1967–1968. Soulband fra Toten/Gjøvik.
 Howards – vokalist i poporkestret 1972–1973 med Stein Ingebrigtsen (1972) og Kjell Solem (1973)
 The Darlings – vokalist sporadisk i perioden 1980–1981 bl.a. i Melodi Grand Prix med  Sidsel Endresen, Radka Toneff og Gudny Aspaas
 Chipahua – vokalist i Soulgruppen fra 1982 med bl.a. Sidsel Endresen, Maj Britt Andersen, Freddy Dahl og Jon Eberson

 Diskografi 
 Studioalbum 
 År Studioalbum 1970  Inger Lise   1972 Hello-A (med Stein Ingebrigtsen)   1973 Fra 4 til 70   1974 Den stille gaten   1975 Feeling  1977 Tider kommer - Tider går   1980 Sign Language   1982 Kontakt   1983 Just For You   1987 Till min kära   1988  Romanse (med Lakki Patey)   2001 Inger Lise  2007 Ansikter 2014 Prøysen og øss (med Viggo Sandvik)  

 Samlealbum 
 År Samlealbum 1974 830 S. - Bak Sølvmikrofonen med Inger Lise og Stein 1975 Inger Lise - Innspillinger fra årene 1968 til 1973 1979 Før og nå - 15 store suksesser fra 1973 til 1979  1981 Hits gjennom 13 år 1989 Fru Johnsen 1997 Tid 2000 Parade (med Stein Ingebrigtsen) 2005 I mitt liv - Inger Lises 40 beste 2008 Fru Johnsen går i landRomeo och Julia - De besta svenske  2010 De beste jeg vet - 40 slagere fra syttitallet  2011 Romslig jul  (med Stein Ingebrigtsen)

 Singler 
 År Singel 1968   Get Closer / Baby Baby (med Wentzel)   Romeo og Julie / Det var musikk for meg  Fru Johnsen 1969   Si hva du tenker min kjære / Finkulturen   Natt for lange kniver / Dine tankers selvportrett   1970  Min mann / En bitte liten kvinne   1971  Noas ark / Hovedøen   Mamy Blue / Bobby McGee   Tried To Make You happy / Tough Enough (med Terje Rypdal)   1972  Svart magi / Soley Soley   Hva har vel du / Et lite hus på landet (med Stein Ingebrigtsen)   Jeg fant min frihet / En magisk drømmenatt   Søndag mandag tirsdag / Du er solen i mitt liv   1973I mitt liv / Hva er kjærlighet for deg Denne gården / Daniel   En spennende dag for Josefine / Anna   1974  Nyforelsket 70 år / Regn   Er det plass for oss alle / Instrumental   1975  Etter 50 år / Send ditt svar med vinden   Mine siste sigaretter / Jeg har brent mine lys   Den stille gaten / Sol i desember   1976 Jeg tør å fly / Driver dugg, faller regn The Street of Silence / I Wanna Fly  Voodoo (med Jahn Teigen) / Baby Blue En smak av sol / Mississippi   Som i en gammel Hollywoodfilm / Driver dugg, faller regn   1977  Norsktoppen / I Don't Like To Sleep Alone (med Stein Ingebrigtsen)  Gråt ikke mer, Argentina / Black Tulip   1979  Marions gånglåt / Så lenge du er hos meg   1980  Feels Like Heaven / Sign Language   I Want Your Baby / I Want Love   Everything That's Part of You / Crazy Love  (Utenlandsk singel) 1981  I Want Your Baby / Hooked On The Boogie  (Utenlandsk singel) Kontakt / La meg gå i fred   1982 Lady Di / Med ryggen til 1983 Elegi / Instrumental (med Freddy Dahl)  1984 Vindar / Baby Boy   1988 Innan gryningen är här / Før vi morgenrøden ser   1989   Ringer på vannet (med Haakon Pedersen)/ Som en engel (Haakon Pedersen)  En fremmed går i land / I Want Your Baby   Fru Johnsen (89) / Før vi morgenrøden ser  

 Svenske plater 
 År Svenske album1972Sjung bort bekymren (med Stein Ingebrigtsen)1975Jag kommer tillbaka1979Inger Lise Rypdal 1987Till min kära 2008Romeo och Julia - De besta svenske 

 År Svenske singler1968Romeo og Julia / Jag vet en hemlighet   1972Soley Soley / Det er nånting i luften i Eskilstuna  Et litet hus på landet / Hurr står det till (med Stein Ingebrigtsen)  Duka på balkongen / Mot en morgondag  Söndag, måndag, tisdag / Du är solen i mitt liv  1973En sång om sorg och glädje / Karls kafé  1974En spännande dag för Josefine / Regn  1975Ni sköna minnen / Jag har väntat på dej  1979Gråt inte mer, Argentina / You Never Done It like That   1988 Innan gryningen är här / Før vi morgenrøden ser  

 Treff-serien 
21 plater fra 1971 til 1978 med Gro Anita Schønn og Stein Ingebrigtsen samt diverse gjester.
Platene inneholdt coverversjoner av aktuelle hits.

Se også egen side om Treff-serien

 År Treff-serien Låter 1971Treff  Chirpy Chirpy Cheep Cheep
Jack in the Box
 Me And Bobby McGeeTreff 2 Soldier Blue
 Never Ending Song of Love
 Aldrig mer 1972Treff 3 Sacramento
 Soley Soley
 Mamy Blue
 Brand New KeyTreff 4 Samson & Delilah
 How Do You DoPå Treff med 1 Bottoms Up  
 Popcorn  
 Beautiful Sunday  
 I've Found My Freedom   1973På Treff med 2 He's Your Brother  
 Funny Face  
Å, for et spill
 He's an Indian Cowboy in the RodeoPå Treff med 3 Ring Ring  
Eres tú
 Power to All Our Friends  
 Daniel  
 Killing Me Softly with His SongPå Treff med 4 Sandy  
 Knockin' on Heaven's Door
 Who Knows, Perhaps, Maybe  
 Delta Dawn   1974På Treff med 5 Live And Let Die  
 Devil Gate Drive  
WaterlooPå Treff med 6Sì 
 Train of Thoughts
 Honey Honey  På Treff med 7 If You Go way  

 Laughter in the Rain 1975På Treff med 8 Bang en Boomerang  
 Angie Baby  
 I've Got the Music in Me
 Roll Over Beethoven  På Treff med 9Era
 Blanket on the Ground
 I Dont Like To Sleep Alone [med Stein Ingebrigtsen]  
 I Do, I Do, I Do, I Do, I Do  På Treff med 10 S.O.S.  
 Jag har väntat på dej  
 Love Will Keep Us Together   1976Treff 76-1 Fernando  
 Sunday Sunrise  
VoodooTreff 76-2 This Is It  
 Mississippi  
 Tonight's The Night  Treff 76-3 Dancing Queen  
 Fairytale  
 Love So Right   1977Treff 77-1 Norsktoppen  
 Love Hit Me  
 Chanson D'Amour  
 When I Need You  Treff 77-2 Yes Sir I Can Boogie  
 Nobody Does It Better  
 You're Movin' Out Today   1978Treff 78-1You're the One That I Want
 Send klovnene inn  Treff 78-2 You Never Done It Like That  
 Blame It on the Boogie

 Andre album 
 År Diverse album Låt1979God Jul Julekveldsvisa1981Hett, Fett & Svett - Norsk Rock 1981 Va vi'ddu ha 1986Å Jul med din glede Deilig er den himmel blå
 Mary's Boy Child (med Stein Ingebrigtsen) 
 En jul uten deg (med Stein Ingebrigtsen)1987Meloditoppen 10 Jeg så en stjerne

 Listeplasseringer 
 VG-lista 
Singler
 «Romeo og Julie» – 25 uker i 1968, 1969, #1 som beste plassering 
 «Fru Johnsen»  – 16 uker i 1968, 1969, #1 som beste plassering
 «Si hva du tenker min kjære»  – 15 uker i 1969, #4 som beste plassering
 «Jeg fant min frihet»  – 9 uker i 1972, 1973, #6 som beste plassering  
 «I mitt liv»  – 7 uker i 1973, #6 som beste plassering
 «En spennende dag for Josefine»  – 21 uker i 1974, #1 som beste plassering

Album
 Fra 4 til 70 – 23 uker i 1974, #2 som beste plassering
 830 S. – 13 uker i 1974, #4 som beste plassering
 Den stille gaten – 10 uker i 1975, #14 som beste plassering 
 Feeling  – 5 uker i 1976, #16 som beste plassering 
 Sign Language – 4 uker i 1980, #19 som beste plassering 
  I mitt liv  – 7 uker i 2005, #9 som beste plassering
 De beste jeg vet'' – 4 uker i 2010, #22 som beste plassering

 Norsktoppen  
ikke komplett
 1973	«I mitt liv» 10 uker fra 21. juli. #1 som beste plassering.  5 uker som nr. 1, Årsvinner av Norsktoppen
 	1973	«En spennende dag for Josefine» 10 uker fra 24. nov. #1 som beste plassering.
 	1973	«Sangen han sang var min egen» (1973) 1 uke fra 15. des. #8 som beste plassering
 	1974	«Nyforelsket 70 år» 10 uker fra 26. januar. #2 på årslisten. #1 som beste plassering 
 	1974	«Ha det bra, vi ses i morgen» (med Stein Ingebrigtsen),   9 uker fra 23. mars. #1 som beste plassering
 	1974	«Regn» 10 uker fra 27. april. #1 som beste plassering
 	1974	«Er det plass for oss alle» 10 uker fra 9. november. #1 som beste plassering
 	1975	«Etter 50 år» (1975) 8 uker fra 26. februar. #6 på årslisten 1975. #1 som beste plassering
 	1975	«Bang En Boomerang» (med Stein Ingebrigtsen)  juni/juli. Årsvinner av Norsktoppen. #1 som beste plassering.
 	1975	«Den stille gaten» sept/okt.  #2 på årslisten #1 som beste plassering
 	1975	«S.O.S.» (1975) 2 uker fra 12. desember
 	1976	«Baby Blue» 8 uker fra 26. februar,  #4 på årslisten. #1 som beste plassering
 	1976	«Feeling»
 	1976 «Voodoo» (med Jahn Teigen)
 	1976	«Godgutten vår» (med Leif Juster og Aud Schønemann)
 	1977	«Som i en gammel Hollywoodfilm» 2 uker fra 14. januar #3 som beste plassering
 	1977	«Norsktoppen» (med Stein Ingebrigtsen) 6 uker fra 27. mai. #1 som beste plassering
 	1977	«Ego» 8 uker fra juli 22. juli #3 som beste plassering
 	1977	«Gråt ikke mer, Argentina» 8 uker fra 7. oktober #2 som beste plassering
 	1978	«Tider kommer, tider går»  8 uker fra 13. januar. #1 som beste plassering
 	1978	«Jeg har drømt i natt» 8 uker fra mai, #14 på årslisten
 	1978	«Grå gater» oktober
 	1979	«Så lenge du er hos meg» 
 	1979	«Julekveldsvisa» #1 som beste plassering
 	1982	«Kontakt»
 	1982	«Ikke gråt for min skyld»
 	1983	«Eligi» (med  Freddy Dahl)

 Svensktoppen 
 «Romeo och Julia» – 5 uker i 1968, #1 som beste plassering
 «Soley Soley» – 4 uker i 1972, #5 som beste plassering
 «Jag har väntat på dej» – 11 uker i 1975, #3 som beste plassering
 «Gråt inte mer, Argentina» – 4 uker i 1979, #7 som beste plassering

 Melodi Grand Prix 
Rypdal har deltatt med 13 låter fordelt på 11 finaler i Norsk Melodi Grand Prix.

 1969 «Eventyr» – #9
 1972 «Lillebror» – #2
 1973 «Å for et spill» (med Stein Ingebrigtsen, Gro Anita Schønn og Ola Neegaard) – #1 (fremført av Bendik Singers i den internasjonale finalen)
 1973 «Alternativ» – #4
 1974 «Yo-Yo» (med Stein Ingebrigtsen) – #4
 1976 «Voodoo» (med Jahn Teigen) – #2
 1979 «Så lenge du er hos meg» – #3
 1980 «Svart fortid» – #5
 1981 «Tanker» – #3 
 1981 «Født på ny» (med The Darlings bestående av Sidsel Endresen, Radka Toneff og Gudny Aspaas) – #8
 1982 «Lady Di» – #2
 1983 «Elegi» (med Freddy Dahl) – #9
 1984 «Vindar» – #3

 World Popular Song Festival 
 1980 – «I Want Love» – Semifinale.

 Utmerkelser 
 Spellemannprisen 1973 i klassen årets kvinnelige pop-artist
 Gammleng-prisen 2005 i klassen veteran
 Petter Dass-prisen 2006
 Leif Justers ærespris 2011
 Rockheim Hall of Fame 2015
Kongens fortjenstmedalje 2020

 Referanser 

 Kilder 
 Inger Lise Rypdals offisielle hjemmeside 
 www.mic.no
 www.talentnet.no 
 www.rockipedia.no
 www.totenpop.no
 www.musikkonline.no 
 http://rateyourmusic.com
 www.ingerliserypdal.no 
 Aftenpostens nettarkiv
 VG-arkivet 

 Eksterne lenker 




Kategori:Norske sangere
Kategori:Norske skuespillere
Kategori:Norske forfattere
Kategori:Norske TV-programledere
Kategori:Programledere for Viasat
Kategori:Vinnere av Petter Dass-prisen
Kategori:Vinnere av Spellemannprisen
Kategori:Rockheim Hall of Fame
Kategori:Kongens fortjenstmedalje
Kategori:Personer fra Østre Toten kommune